L’Ajuntament de Burjassot signa un conveni de col·laboració amb l’Associació Cultural castellà-manxega Ínsula Barataria
2025-07-24

L’Ajuntament de Burjassot, representat per l’alcalde, Rafa García i l’Associació Cultural Ínsula Barataria de Castella-la Manxa de Burjassot, amb la presència del seu president, Pedro Montón Flores, han signat un conveni de col·laboració a fi de promoure i difondre la cultura i tradicions castellà-manxegues en el municipi, a través de la col·laboració directa amb aquesta entitat cultural, en les seues activitats culturals, lúdic-festives i d’ocupació del temps lliure. La signatura del conveni ha comptat també amb la presència d’Estefanía Ballesteros i Javier Naharros, regidors responsables de les àrees de Cultura i Joventut.

Mitjançant aquest conveni de col·laboració, l’Ajuntament concedirà una subvenció anual per import de 2.500 euros, a l’entitat Ínsula Barataria durant els quatre anys de vigència del contracte, per a col·laborar en les activitats de l’entitat dirigides a la promoció de la cultura castellà-manxega. Així mateix, el Consistori també es compromet a cedir a l’entitat l’ús de les instal·lacions culturals municipals, prèvia petició per registre d’entrada (sempre que la situació sanitària ho permeta).